Document ID: 32006R1753

ΚΑΝΟΝΙΣΜΌΣ (ΕΚ) αριθ. 1753/2006 ΤΗΣ ΕΠΙΤΡΟΠΉΣ
της 28ης Νοεμβρίου 2006
για την τροποποίηση του κανονισμού (ΕΚ) αριθ. 669/97 του Συμβουλίου για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα ψάρια και προϊόντα αλιείας καταγωγής Νήσων Φερόε
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 669/97 του Συμβουλίου, της 14ης Απριλίου 1997, για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα ψάρια και προϊόντα αλιείας καταγωγής Νήσων Φερόε, και τον καθορισμό της μεθόδου τροποποίησης και προσαρμογής των εν λόγω μέτρων καθώς και για την κατάργηση του κανονισμού (ΕΚ) αριθ. 1983/95 (1), και ιδίως το άρθρο 5 παράγραφος 1 στοιχείο β),
Εκτιμώντας τα ακόλουθα:
(1)
Η απόφαση αριθ. 1/2006 της Μεικτής Επιτροπής ΕΚ-Δανίας/Νήσων Φερόε, της 13ης Ιουλίου 2006 (2), τροποποίησε τον πίνακα ΙΙ του παραρτήματος του πρωτοκόλλου 1 της συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου, αυξάνοντας την ετήσια δασμολογική ποσόστωση για γαρίδες και καραβίδες, παρασκευασμένες ή διατηρημένες, από 3 000 τόνους σε 4 000 τόνους. Η εν λόγω απόφαση τέθηκε σε ισχύ την 1η Σεπτεμβρίου 2006.
(2)
Ο όγκος της ετήσιας δασμολογικής ποσόστωσης για τις γαρίδες και τις καραβίδες, που αναφέρεται στο παράρτημα του κανονισμού (ΕΚ) αριθ. 669/97 με αύξοντα αριθμό 09.0679, πρέπει να τροποποιηθεί ώστε να ληφθεί υπόψη αυτή η αύξηση.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 669/97 τροποποιείται ως εξής:
Στον πίνακα, όσον αφορά τον αύξοντα αριθμό 09.0679 σχετικά με την ετήσια δασμολογική ποσόστωση για τις γαρίδες και τις καραβίδες, παρασκευασμένες ή διατηρημένες, ο όγκος «3 000» που αναφέρεται στην έκτη στήλη αντικαθίσταται από «4 000».
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Σεπτεμβρίου 2006.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Νοεμβρίου 2006.

Labels: 3
18
6